2. ลักษณะการประกอบธุรกิจ

  2.1 ความเป็นมา

บริษัท ไออาร์พีซี จำกัด (มหาชน) หรือ “ไออาร์พีซี” (“บริษัทฯ”) เดิมชื่อ บริษัท อุตสาหกรรมปิโตรเคมีกัลไทย จำกัด (มหาชน) หรือ “ทีพีไอ” จดทะเบียนเป็นนิติบุคคลเมื่อปี พ.ศ. 2521 โดยกลุ่มเลี่ยวไพรัตน์ จดทะเบียนแปรสภาพเป็นบริษัทมหาชน เมื่อวันที่ 10 ตุลาคม 2537 และจดทะเบียนในตลาดหลักทรัพย์แห่งประเทศไทย เมื่อวันที่ 17 มีนาคม 2538 บริษัทฯเริ่มผลิตเม็ดพลาสติกเพื่อจำหน่ายในปี 2525 และได้ขยายสายการผลิตผลิตภัณฑ์เม็ดพลาสติกชนิดต่างๆ เพิ่มขึ้น รวมทั้งขยายโรงงานและสร้างสาธารณูปโภคพื้นฐานสำหรับอุตสาหกรรม ปิโตรเคมีครบวงจร ต่อมาบริษัทฯ ประสบภาวะวิกฤตทางการเงิน หลังจากการลอยตัวค่าเงินบาทเมื่อปี 2540 บริษัทฯ เข้าสู่กระบวนการฟื้นฟูกิจการเมื่อปี 2543 และประสบความสำเร็จในการฟื้นฟูกิจการเมื่อวันที่ 26 เมษายน 2549 

ปัจจุบันบริษัทฯ และบริษัทในเครือไออาร์พีซี เป็นผู้ประกอบการอุตสาหกรรมปิโตรเคมีครบวงจรแห่งแรกของภูมิภาคเอเชียตะวันออกเฉียงใต้ มีโรงงานอยู่ที่จังหวัดระยอง ซึ่งเป็นเขตประกอบการอุตสาหกรรมภายใต้การจัดการของบริษัทฯ พร้อมสาธารณูปโภคที่สนับสนุนการดำเนินอุตสาหกรรมปิโตรเคมีครบวงจร เช่น ท่าเรือน้ำลึก คลังน้ำมัน โรงไฟฟ้า 

การเปลี่ยนแปลงที่สำคัญตั้งแต่บริษัทฯ เข้าสู่กระบวนการฟื้นฟูกิจการ

ปี 2543

มีนาคม 2543 ศาลล้มละลายกลางมีคำสั่งให้บริษัทฯ
เข้าสู่กระบวนการฟื้นฟูกิจการตามคำร้องของเจ้าหนี้ เมื่อวันที่ 15 มีนาคม 2543
และแต่งตั้งผู้บริหารเดิมเป็นผู้บริหารชั่วคราว

เมษายน 2543 ศาลล้มละลายกลางมีคำสั่งแต่งตั้งบริษัท เอ็ฟเฟ็คทีฟ แพลนเนอร์ส จำกัด
เป็นผู้ทำแผนเมื่อวันที่ 20 เมษายน 2543 ตามมติของที่ประชุมเจ้าหนี้

กันยายน 2543 บริษัท เอ็ฟเฟ็คทีฟ แพลนเนอร์ส จำกัด ได้รับแต่งตั้งเป็นผู้ทำแผนบริษัทย่อย 7 แห่ง
เมื่อวันที่ 25 กันยายน 2543

ธันวาคม 2543 ศาลล้มละลายกลางมีคำสั่งเห็นชอบด้วยแผนฟื้นฟูกิจการของบริษัท และบริษัทย่อย 6
แห่ง และแต่งตั้งบริษัท เอ็ฟเฟ็คทีฟ แพลนเนอร์ส จำกัด เป็นผู้บริหารแผน เมื่อวันที่ 15 ธันวาคม
2543 สำหรับบริษัทย่อยแห่งหนึ่ง คือ บริษัท ระยองแท้งค์ เทอร์มินัล จำกัด
ศาลล้มละลายกลางมีคำสั่งยกเลิกแผนฟื้นฟูกิจการ ซึ่งจัดทำโดยบริษัท เอ็ฟเฟ็คทีฟ แพลนเนอร์ส
จำกัด เมื่อวันที่ 6 ธันวาคม 2543 เนื่องจากที่ประชุมเจ้าหนี้มีมติไม่ยอมรับแผนฟื้นฟูกิจการดังกล่าว

ปี 2544

มกราคม 2544 ศาลล้มละลายกลางมีคำสั่งแต่งตั้งบริษัท เชอร์ชิลล์ ไพรซ์ แพลนเนอร์ จำกัด
เป็นผู้ทำแผนของบริษัท ระยองแท้งค์ เทอร์มินัล จำกัด เมื่อวันที่ 16 มกราคม 2544
และเห็นชอบด้วยแผนฟื้นฟูกิจการเมื่อวันที่ 23 สิงหาคม 2544

กุมภาพันธ์ 2544 ศาลล้มละลายกลางมีคำสั่งให้ลดทุนจดทะเบียนของบริษัทฯจาก 21,700 ล้านบาท
เหลือ 19,500 ล้านบาท โดยการตัดหุ้นจดทะเบียนที่ยังไม่ได้จำหน่ายออก 220 ล้านหุ้น
และให้เพิ่มทุนจดทะเบียนจาก 19,500 ล้านบาท เป็น 81,000 ล้านบาท
โดยการออกหุ้นสามัญใหม่จำนวน 6,150 ล้านหุ้น มูลค่าหุ้นละ 10 บาท

พฤษภาคม 2544 แปลงหนี้ดอกเบี้ยและค่าธรรมเนียมค้างจ่ายสำหรับปี 2541 - 2543
เป็นหุ้นสามัญจำนวน 5,898,911,211 หุ้น เป็นหุ้นที่ออกใหม่ให้แก่เจ้าหนี้ เพื่อเป็นการชำระหนี้
มีผลให้เจ้าหนี้เข้าถือหุ้นในบริษัทร้อยละ 75

มิถุนายน 2544 ปรับโครงสร้างองค์กร โดยแต่งตั้งผู้บริหารระดับสูง ดร.ทองฉัตร หงศ์ลดารมภ์
ในตำแหน่งผู้จัดการใหญ่

สิงหาคม 2544 ขายลูกหนี้รายบริษัท ทีพีไอ โพลีน จำกัด (มหาชน) จำนวน 2,446 ล้านบาท
ให้กับ Ube Industries Limited ในราคา 1,179 ล้านบาท

ตุลาคม 2544 ได้รับอนุมัติเงินทุนหมุนเวียนจำนวน 79.67 ล้านเหรียญสหรัฐ
จากคณะกรรมการเจ้าหนี้ เพื่อเพิ่มกำลังการผลิตของบริษัทฯ

พฤศจิกายน 2544 ขายเงินลงทุนในบริษัท ยางสังเคราะห์ไทย จำกัด ซึ่งบริษัทฯ ถือหุ้นร้อยละ
29.10 ให้กับ Ube Industries Limited เป็นเงิน 184 ล้านบาท

ปี 2545

  มิถุนายน 2545 ขายเงินลงทุนในบริษัท ไทยคาโปรแลคตัม จำกัด (มหาชน) ที่บริษัทฯ
  ถืออยู่จำนวน 51.4 ล้านหุ้นให้แก่บริษัท Ube Industries Limited เป็นจำนวน 51.39
  ล้านบาท

ศาลฎีกาพิพากษายกฟ้องคำอุทธรณ์ของผู้บริหารของลูกหนี้
เกี่ยวกับการยื่นคัดค้านต่อคำสั่งศาลล้มละลายกลางที่เห็นชอบด้วยแผนฟื้นฟูกิจการของบริษัทฯ เมื่อวันที่
10 มิถุนายน 2545 และของบริษัทย่อย 6 แห่ง เมื่อวันที่ 9 กันยายน 2545

  สิงหาคม 2545 เจ้าพนักงานพิทักษ์ทรัพย์ได้ยื่นคำร้องต่อศาลล้มละลายกลาง เพื่อถอดถอนบริษัท
  เอ็ฟเฟ็คทีฟ แพลนเนอร์ส จำกัด ให้พ้นจากการเป็นผู้บริหารแผนของบริษัทฯ

ปี 2546

เมษายน 2546 ศาลล้มละลายกลางได้มีคำสั่งเมื่อวันที่ 21 เมษายน 2546 ให้บริษัท เอ็ฟเฟ็คทีฟ
แพลนเนอร์ส จำกัด พ้นจากตำแหน่งผู้บริหารแผนของบริษัทฯ
และให้ตั้งลูกหนี้และเจ้าพนักงานพิทักษ์ทรัพย์เป็นผู้บริหารแผนชั่วคราวของบริษัท
อุตสาหกรรมปิโตรเคมีกัลไทย จำกัด (มหาชน)

พฤษภาคม 2546 เมื่อวันที่ 13 พฤษภาคม 2546
ศาลล้มละลายกลางมีคำสั่งอนุญาตให้ผู้บริหารแผนของบริษัทย่อย 6
แห่งลาออกจากตำแหน่งผู้บริหารแผน ตามคำร้องขออนุญาตลาออกจากการเป็นผู้บริหารแผน
และให้ตั้งบริษัท อุตสาหกรรมปิโตรเคมีกัลไทย จำกัด (มหาชน)
และเจ้าพนักงานพิทักษ์ทรัพย์เป็นผู้บริหารแผนชั่วคราวของบริษัทย่อย 6 แห่งดังกล่าว

กรกฎาคม 2546 ที่ประชุมเจ้าหนี้ได้ลงมติพิเศษเมื่อวันที่ 7 กรกฎาคม 2546
ยอมรับกระทรวงการคลังเป็นผู้บริหารแผน
และศาลล้มละลายกลางได้มีคำสั่งแต่งตั้งกระทรวงการคลังเป็นผู้บริหารแผนตามมติที่ประชุมเจ้าหนี้เมื่อวันที่
11 กรกฎาคม 2546 โดยให้กระทรวงการคลัง
หรือคณะบุคคลซึ่งเป็นตัวแทนของกระทรวงการคลังประกอบด้วย พลเอกมงคล อัมพรพิสิฏฐ์,
นายพละสุขเวช, นายปกรณ์ มาลากุล ณ อยุธยา, นายอารีย์ วงศ์อารยะ และนายทนง พิทยะ
มีสิทธิและหน้าที่ตามกฎหมาย และแผนฟื้นฟูกิจการ

เจ้าพนักงานพิทักษ์ทรัพย์ได้สอบถามกระทรวงการคลัง
เพื่อขอหนังสือยินยอมการเป็นผู้บริหารแผนของบริษัทย่อย 6 แห่ง
ซึ่งกระทรวงการคลังยินยอมรับเป็นผู้บริหารแผนเมื่อวันที่ 21 กรกฎาคม 2546

ที่ประชุมเจ้าหนี้ได้ลงมติพิเศษเมื่อวันที่ 23 กรกฎาคม 2546
ยอมรับกระทรวงการคลังเป็นผู้บริหารแผนของบริษัทย่อย 6 แห่ง
และต่อมาศาลล้มละล้ายกลางได้มีคำสั่งแต่งตั้งกระทรวงคลังเป็นผู้บริหารแผนของบริษัทย่อย 6 แห่ง
เมื่อวันที่ 28 กรกฎาคม 2546

ปี 2547

ตุลาคม 2547 นายอารีย์ วงศ์อารยะ ได้ลาออกจากการเป็นผู้บริหารแผนของบริษัทฯ และบริษัทย่อย
6 แห่ง เมื่อวันที่ 4 ตุลาคม 2547

พฤศจิกายน 2547 ศาลล้มละลายกลางได้มีคำสั่งเมื่อวันที่ 10 พฤศจิกายน 2547
เห็นชอบด้วยกับข้อเสนอแก้ไขแผนฟื้นฟูกิจการของบริษัทฯ และบริษัทย่อย 6 แห่ง
เว้นแต่เรื่องการเปลี่ยนแปลงด้านการบริหาร และการปลดภาระค้ำประกัน

ปี 2548

มกราคม 2548 กระทรวงการคลังได้ลงนามในบันทึกความเข้าใจ (MOU)
ในหลักการและเงื่อนไขการเข้าร่วมลงทุนในบริษัทฯตามแผนฟื้นฟูกิจการ กับบริษัท ปตท. จำกัด
(มหาชน), กองทุนบำเหน็จบำนาญข้าราชการ (กบข.) และธนาคารออมสิน

  มีนาคม 2548 นายทนง พิทยะ ได้ลาออกจากการเป็นผู้บริหารแผนของบริษัทฯ และบริษัทย่อย 6
  แห่ง เมื่อวันที่ 10 มีนาคม 2548

  ดำเนินการลดทุนและเพิ่มทุนตามแผนฟื้นฟูกิจการ โดยเมื่อวันที่ 31 มีนาคม 2548
  ลดทุนจดทะเบียนของบริษัทฯ จากเดิม 81,000,000,000 บาท เป็น 78,489,112,110 บาท
  แบ่งเป็น 7,848,911,211 หุ้น มูลค่าหุ้นละ10 บาท

เมษายน 2548 จดทะเบียนลดมูลค่าหุ้นจากเดิมหุ้นละ 10 บาท เป็น 1 บาท เมื่อวันที่ 1 เมษายน
2548 และนำไปล้างขาดทุนสะสม

  เพิ่มทุนจดทะเบียนจำนวน 11,651,088,789 หุ้น มูลค่าหุ้นละ 1 บาท
  ทำให้ทุนจดทะเบียนของบริษัทฯจากเดิม 7,848,911,211 หุ้น เป็น 19,500,000,000 หุ้น
  มูลค่าหุ้นละ 1 บาท เมื่อวันที่ 4 เมษายน 2548

มิถุนายน 2548 ศาลล้มละลายกลางได้มีคำสั่งเมื่อวันที่ 13 มิถุนายน 2548 อนุญาตให้ ดร.วีรพงษ์
รามางกูร และนายอารีย์ วงศ์อารยะ
บุคคลซึ่งได้รับแต่งตั้งจากกระทรวงการคลังให้ทำหน้าที่ผู้บริหารแผนเพิ่มเติม

กรกฎาคม 2548 เพิ่มทุนจดทะเบียนของบริษัทฯ อีก 975,000,000 หุ้น มูลค่าหุ้นละ 1 บาท
ทำให้ทุนจดทะเบียนของบริษัทฯเพิ่มขึ้นจาก 19,500,000,000 หุ้น เป็น 20,475,000,000 หุ้น
มูลค่าหุ้นละ 1 บาท เมื่อวันที่ 7 กรกฎาคม 2548 เพื่อรองรับโครงการออกหลักทรัพย์แก่พนักงาน
(ESOP)

พฤศจิกายน 2548 ศาลล้มละลายได้มีคำสั่งลงวันที่ 2 พฤศจิกายน 48
เห็นชอบกับคำร้องของผู้บริหารแผนในเรื่องการขอขยายกำหนดระยะเวลาการดำเนินการตามแผนฟื้นฟูกิจการไปจนถึงวันที่
30 มิถุนายน 2549 และคำร้องขอแก้ไขข้อบังคับของบริษัทฯ

  บริษัทฯ ได้ขายหุ้น บมจ.ทีพีไอ โพลีน ทั้งหมด จำนวน 249,007,294 หุ้น ให้กับเจ้าหนี้
  ตามการใช้สิทธิ Right of First Refusal ของเจ้าหนี้ และบริษัทฯได้ดำเนินการโอนหุ้น
  บมจ.ทีพีไอ โพลีนให้กับเจ้าหนี้เป็นที่เรียบร้อยแล้ว
  เป็นผลให้บริษัทฯชำระหนี้เสร็จสิ้นเป็นจำนวนเท่ากับ 250 ล้านเหรียญสหรัฐฯ

ธันวาคม 2548 ผู้ซื้อตามสัญญาซื้อขายหุ้น ได้แก่ กลุ่มผู้ร่วมลงทุนหลัก
ผู้ซื้อเพื่อกระจายหุ้นให้แก่ผู้ถือหุ้นเดิม และผู้ซื้อเพื่อกระจายหุ้นให้แก่เจ้าหนี้ ได้ชำระเงินค่าหุ้น
เมื่อวันที่ 13 ธันวาคม 48 และบริษัทฯ ได้ดำเนินการจดทะเบียนเพิ่มทุนชำระแล้ว
โดยปัจจุบันบริษัทฯ มีทุนชำระแล้วจำนวน 19,500 ล้านบาท (หุ้นสามัญ 19,500 ล้านหุ้น)

15 ธันวาคม 2548 ตลาดหลักทรัพย์ฯ รับหุ้นเพิ่มทุนเป็นหลักทรัพย์จดทะเบียนเพิ่มเติม

29 ธันวาคม 2548 บริษัทฯนำเงินที่ได้รับจากการขายส่วนทุนตามแผนทั้งจำนวนมาชำระคืนหนี้
เป็นผลให้บริษัทฯ มีภาระหนี้ที่ลดลงจำนวนมาก

ปี 2549

เมษายน 2549 ศาลล้มละลายกลางมีคำสั่งยกเลิกการฟื้นฟูกิจการของบริษัทฯ
และบริษัทย่อยภายใต้แผนฟื้นฟูกิจการเดียวกัน ได้แก่ บริษัท ไทยเอบีเอส จำกัด, บริษัท
ทีพีไออะโรเมติกส์ จำกัด (มหาชน), บริษัท น้ำมันทีพีไอ จำกัด, บริษัท ทีพีไอ โพลีออล จำกัด,
บริษัท อุตสาหกรรมโพลียูรีเทนไทย จำกัด และบริษัท ผลิตไฟฟ้าทีพีไอ จำกัด เมื่อวันที่ 26 เมษายน
2549

27 เมษายน 2549
จัดให้มีการประชุมสามัญประจำปีผู้ถือหุ้นเพื่อแต่งตั้งกรรมการใหม่แทนกรรมการเดิมที่ลาออก เสียชีวิต
หรือออกตามวาระ และแต่งตั้งกรรมการใหม่เพิ่มเติมให้กรรมการของบริษัทฯ มีไม่เกิน 25 คน

กรกฎาคม 2549 คณะกรรมการบริษัทฯ มีมติในการประชุมคณะกรรมการครั้งที่ 6/2549
อนุมัติให้บริษัทฯ กู้เงินระยะสั้น (Bridge Loan)
เพื่อชำระหนี้ตามแผนปรับโครงสร้างหนี้ทางการเงิน

สิงหาคม 2549 11 สิงหาคม 2549 จดทะเบียนเปลี่ยนแปลงรายชื่อกรรมการของบริษัทย่อยทั้ง 5
บริษัท คือ

1. บริษัท น้ำมันทีพีไอ จำกัด

2. บริษัทไทย เอ บี เอส จำกัด

3. บริษัท ผลิตไฟฟ้าทีพีไอ จำกัด

4. บริษัท อุตสาหกรรมโพลียูรีเทนไทย จำกัด

5. บริษัท ทีพีไอ โพลีออล จำกัด

กันยายน 2549 6 กันยายน 2549 ตลาดหลักทรัพย์แห่งประเทศไทย พิจารณาให้บริษัทฯ
พ้นเหตุเพิกถอน และปลดเครื่องหมาย NC (Non-Compliance) หลักทรัพย์ของบริษัทฯ

29 กันยายน 2549 บริษัทฯ ชำระคืนหนี้ตามแผนปรับปรุงโครงสร้างหนี้ทางการเงิน
จำนวนรวมเทียบเท่า 965 ล้านเหรียญสหรัฐ โดยเงินกู้ Bridge Loan จำนวนเทียบเท่า 805
ล้านเหรียญสหรัฐ และกระแสเงินสดจากการดำเนินงานของบริษัทฯ จำนวนเทียบเท่า 160
ล้านเหรียญสหรัฐ

ตุลาคม 2549 26 ตุลาคม 2549 ที่ประชุมวิสามัญผู้ถือหุ้น ครั้งที่ 2/2549
มีมติให้เปลี่ยนชื่อบริษัทจาก “บริษัท อุตสาหกรรมปิโตรเคมีกัลไทย จำกัด (มหาชน)” เป็น “บริษัท
ไออาร์พีซี จำกัด (มหาชน)”

พฤศจิกายน 2549 6 พฤศจิกายน 2549
เปลี่ยนชื่อย่อหลักทรัพย์ที่ซื้อขายในตลาดหลักทรัพย์แห่งประเทศไทยจาก “TPI” เป็น “IRPC”

กุมภาพันธ์ 2550 เปลี่ยนชื่อบริษัทย่อย 3 บริษัท ดังนี้

  1. บริษัท น้ำมัน ทีพีไอ จำกัด เปลี่ยนชื่อเป็นบริษัท น้ำมัน ไออาร์พีซี จำกัด

  2. บริษัท ผลิตไฟฟ้าทีพีไอ จำกัด เปลี่ยนชื่อเป็นบริษัท ไออาร์พีซี ผลิตไฟฟ้า จำกัด

  3. บริษัท ทีพีไอ โพลีออล จำกัด เปลี่ยนชื่อเป็นบริษัท ไออาร์พีซี โพลีออล จำกัด

  เปลี่ยนชื่อบริษัทย่อยทางอ้อม 1 บริษัท ดังนี้

  บริษัท ทีพีไอ ซูมิกะ เอบีเอส จำกัด เปลี่ยนชื่อเป็นบริษัท ไออาร์พีซี เอแอนด์แอล จำกัด

2.2 ภาพรวมการประกอบธุรกิจ

บริษัท ไออาร์พีซี จำกัด (มหาชน) และบริษัทในเครือประกอบธุรกิจอุตสาหกรรมปิโตรเคมีครบวงจร
ผลิตภัณฑ์เพื่อจำหน่ายของบริษัทฯ และบริษัทย่อย แบ่งเป็น 2 กลุ่มใหญ่ คือ

1.  ผลิตภัณฑ์ปิโตรเคมี ได้แก่ โอเลฟินส์ อะโรเมติกส์
    ซึ่งเป็นวัตถุดิบในการผลิตเม็ดพลาสติกชนิดต่างๆ ได้แก่ เม็ดพลาสติกชนิด HDPE, PP, ABS,
    SAN, EPS, PS
    เพื่อจำหน่ายให้ผู้ประกอบการในอุตสาหกรรมพลาสติกขั้นต่อเนื่องนำไปเป็นวัตถุดิบเพื่อผลิตเป็นผลิตภัณฑ์พลาสติกสำเร็จรูปชนิดต่างๆ

2.  ผลิตภัณฑ์น้ำมัน ได้แก่ น้ำมันเชื้อเพลิงชนิดต่างๆ ได้แก่ น้ำมันเบนซิน, น้ำมันดีเซล,
    น้ำมันก๊าด, น้ำมันเตา, ก๊าซหุงต้ม, แก็สโซฮอล์, น้ำมันหล่อลื่น, ยางมะตอย
    โดยจำหน่ายทั้งขายส่งและขายปลีกผ่านสถานีบริการทั้งที่เป็นของบริษัทฯ และของลูกค้า

บริษัทย่อยในเครือไออาร์พีซีที่สำคัญ มีดังนี้

  - บริษัท ไทย เอบีเอส จำกัด ไออาร์พีซีถือหุ้น ร้อยละ 99.99
  มีทุนจดทะเบียนและเรียกชำระแล้ว 2,500 ล้านบาท
  เป็นผู้ดำเนินการผลิตและจำหน่ายผลิตภัณฑ์ปิโตรเคมีกลุ่มสไตรีน ได้แก่ เม็ดพลาสติกชนิด
  ABS/SAN PS และ EPS ผลิตภัณฑ์ส่วนใหญ่จำหน่ายให้แก่บริษัทฯ

  - บริษัท น้ำมัน ไออาร์พีซี จำกัด (เดิมชื่อ บริษัท น้ำมัน ทีพีไอ จำกัด) ไออาร์พีซีถือหุ้น ร้อยละ
  99.99 มีทุนจดทะเบียนและเรียกชำระแล้ว 2,000 ล้านบาท
  เป็นผู้จำหน่ายผลิตภัณฑ์น้ำมันสำเร็จรูปจากโรงกลั่นของไออาร์พีซี
  โดยมีช่องทางการจำหน่ายทั้งขายส่งและขายปลีกผ่านสถานีบริการทั้งที่เป็นของบริษัทฯและของลูกค้า

  - บริษัท ไออาร์พีซี โพลีออล จำกัด (เดิมชื่อ บริษัท ทีพีไอ โพลีออล จำกัด)
  เป็นบริษัทย่อยของไออาร์พีซี ในสัดส่วนร้อยละ 99.99 ก่อตั้งเมื่อปี 2530
  มีทุนจดทะเบียนและเรียกชำระแล้ว 300 ล้านบาท เป็นผู้ผลิตและจำหน่ายผลิตภัณฑ์โพลีออล

โครงสร้างรายได้

โครงสร้างรายได้ของบริษัทฯ และบริษัทย่อยสำหรับปี 2547 - 2549 แบ่งตามประเภทของผลิตภัณฑ์
และสัดส่วนรายได้แยกตามแหล่งที่มาของรายได้ มีรายละเอียดดังนี้

  --------------------- ----------------------------------------------- ----------------- ------- ---------- ------ ------- --------- ---------- ------- ---------- -------
  รายการ                                                                ดำเนินการโดยบริษัท   % การ   2547                                2548               2549       
                                                                                          ถือหุ้น                                                                      

                                                                                                  (ล้านบาท)          สัดส่วน             (ล้านบาท)   สัดส่วน   (ล้านบาท)   สัดส่วน

  1.                    ผลิตภัณฑ์ปิโตรเคมี                                                                                                                               

                        - เม็ดพลาสติก                                     ไออาร์พีซี,          - ,     33,766            22%               38,355     19%     39,265     19%
                                                                        ไทยเอบีเอส         99.99                                                                     

                        - โอเลฟินส์                                       ไออาร์พีซี           -       7,976             5%                8,418      4%      9,381      4%

                        - อะโรเมติกส์                                     ไออาร์พีซี           -       7,463             5%                7,902      4%      9,489      5%

                        - โพลีออล                                        ไออาร์พีซี โพลีออล    99.99   1,112             1%                1,191      1%      1,329      1%

                        รวม                                                                       50,317            32%               55,866     27%     59,464     28%

  2.                    ผลิตภัณฑ์น้ำมัน                                                                                                                                  

                        - น้ำมันเชื้อเพลิง                                   ไออาร์พีซี,          - ,     73,546            47%               93,045     45%     100,518    48%
                                                                        น้ำมันไออาร์พีซี       99.99                                                                     

                        - ลองเลสซิดิว                                     ไออาร์พีซี           99.99   9,280             6%                11,718     6%      11,385     5%

                        - แนฟทา                                         ไออาร์พีซี           99.99   8,117             5%                9,714      5%      12,071     6%

                        - น้ำมันหล่อลื่น                                     ไออาร์พีซี,          - ,     7,052             5%                9,074      4%      13,042     6%
                                                                        น้ำมันไออาร์พีซี       99.99                                                                     

                        - ยางมะตอยและผลพลอยได้                           ไออาร์พีซี           99.99   3,184             2%                4,796      2%      5,990      3%

                        รวม                                                                       101,179           65%               128,346    62%     143,006    68%

  3.                    ผลิตภัณฑ์อื่นๆ                                                                 3,051             2%                2,920      1%      2,889      1%

  รวมรายได้จากการขาย                                                                               154,546           99%               187,132    91%     205,360    98%

  4                     ดอกเบี้ยรับ                                                                  -                 -                 341        0%      790        0%

  5.                    กำไรจากการขายโอนเงินลงทุนระยะยาวกิจการที่เกี่ยวข้องกัน *                           -                 -                 18,206     9%      -          -

  6.                    กำไรจากอัตราแลกเปลี่ยน                                                       1,048             1%                -          -       2,451      1%

  7.                    ส่วนแบ่งกำไรจากเงินลงทุนในบริษัทร่วมตามวิธีส่วนได้เสีย                                4                 0%                18         0%      -          -

  8.                    อื่นๆ                                                                       548               0%                594        0%      850        0%

  รวมรายได้                                                                                        156,147           100%              206,292    100%    209,452    100%

  สัดส่วนรายได้จากการขาย                                                                                                                                               
  (แยกตามแหล่งที่มา)                                                                                                                                                   

  - ในประเทศ                                                                                      97,263     63%            119,343              64%     133,034    65%

  - ต่างประเทศ                                                                                     57,284     37%            67,789               36%     72,326     35%

  รวม                                                                                             154,546    100%           187,132              100%    205,360    100%
  --------------------- ----------------------------------------------- ----------------- ------- ---------- ------ ------- --------- ---------- ------- ---------- -------

หมายเหตุ : * ปี 2548 บริษัทฯ ดำเนินการตามแผนฟื้นฟูกิจการ
โดยขายเงินลงทุนในบมจ.ทีพีไอโพลีน จำนวน 249,007,294 หุ้น ให้กับเจ้าหนี้

[]

[]